bg ru ru pl en ru uk bg ru ru ru bg bg en bg bg bg bg bg ru bg bg ru bg bg bg bg ru bg ru bg cv bg bg bg bg ru bg uk bg bg mk bg bg bg bg bg bg bg bg bg bg en en mk en bg en en en bg en en en bg lt bg bg en en en bg en ru en bg en en en bg en fr en en en fa en en en en de en bg de en en pl
place for food photography, recipes and travel
По света и у нас
Един човек, една година. Толкова несъществено число като част от многото следващи години, а толкова много нови научени неща. Едно. Звучи малко в сравнение с цял един живот, но е голяма крачка за един малък човек. Толкова първи неща за толкова кратко време. Първо докосване, първи стъпки, първи звуци, първи полет, безкрайно любопитство, нестихващо възхищение от опознаването. Неприкритите емоции изписани на малкото личице, които нямат нужда от превод или разгадаване. Неминуемо се усмихваш на съсредоточения поглед впит в нов предмет в опит да разбере какво е това. Учите се взаимно. Съвсем скоро нищонеправещото бебе се превръща в любопитно, пълно с енергия дете и заслужава не да бъде възпитавано и ограничавано, а просто да бъде насочвано и подтиквано да търси и открива интересното в живота. Една година изпълнена с толкова много смисъл. За смисъла на докосването, търпението, многократното показване.
Организирахме домашно парти с мустаци, както подобава на един истински мъж to be. Част от украсата поръчах онлайн от американския сайт Etsy – много интересни неща продават там, жалко че не доставят до България. Надписът Happy Birthday измайсторихме заедно със сестра ми. Принтирахме буквите и ги налепихме на връв от канап. Втория гирлянд изрязахме от цветни картони и налепихме сами.
*оттук може да изтеглите надписа Happy Birthday
Менюто беше кратко, но достатъчно да нахрани петнадесетте гости. Приготвих три вида вкусни сандвичи – с крем сирене и сьомга, с моцарела, босилек и сушени домати, с унгарезе и моцарела. Имаше домашно безалкохолно мохито (все пак е детски рожден ден, въпреки че имаше въпроси за това, къде е алкохола). За децата приготвих плодови шишове. Забавни и здравословни. Поради сезона ги направих с ябълка, банан, киви и грозде, но могат да се приготвят с всякакви плодове.
Знаете мнението ми за фондановите торти, затова за рождения ден на Велизар избрах да приготвя морковена торта с крем сирене. Стори ми се най-подходяща за деца, но не по-малко вкусна за възрастните, които бяха основните дегустатори.
Морковена торта с глазура от крем сирене
1 чаена лъжичка сода за хляб
1 чаена лъжичка канела на прах
3/4 чаена лъжичка сол
1/4 чаена лъжичка смляно индийско орехче
340 гр масло, на стайна температура
1 чаша кафява захар
1/2 чаша бяла захар
2 чаени лъжички ванилия
450 гр моркови (от 8 до 10 средни моркови), обелени и настъргани на ренде или в кухненски робот (около 2 3/4 чаши)
450 гр крема сирене, стайна температура
2 чаени лъжички ванилия
250 гр масло, нарязано на парчета, стайна температура
500 гр. пудра захар
*шарени пръчици за украса
1. Загрейте фурната на 170 градуса. Намазнете три 21 см кръгли форми. Поставете хартия за печене на дъното на всяка от формите.
2. В купа смесете брашното, бакпулвера, содата, канелата, солта, джинджифила и индийското орехче.
3. Разбийте маслото и захарта с миксер на средна скорост, докато се получи пухкава смес. Добавете яйцата, едно по едно, като разбивате добре след всяко добавяне. Добавете ванилията, водата и настърганите моркови. Разбийте добре, докато се смесят (около 2 минути). Намалете скоростта на миксера и добавете брашнената смес, след това нарязаните на ситно орехи.
4. Изсипете тестото в подготвените за тази цел форми. (Аз използвам една форма и пека три отделни блата, като разделям сместа на три равни части.) Печете всеки блат приблизително 30 минути. Оставете да изстине за 15 минути. Прокарайте нож по ръбовете на формите, докато блатът се освободи от стените. Извадете го от формата и оставете да се охлади напълно.
5. В купата с помощта на миксер разбийте крем сиренето и ванилия, докато се получи лъскава смес, бийте около 2 минути. В отделна купа разбийте маслото на пухкав крем и го добавете към крем сиренето. Намалете скоростта на миксера и добавете пудра захар. В оригиналната рецепта за глазурата се използва 1 килограм пудра захар, аз използвах само 500 гр. Ако прецените, че не е достатъчно сладка добавете по желание още захар.
6. С помощта на назъбен нож, отрежете горната част на двата блата. Поставете 1/3 от глазурата върху първия блат. Поставете втория блат и отново нанесете глазура. Поставете третия блат и нанесете тънък слой глазура с помощта на шпатула и оставете в хладилник, за да стегне. След 30 минути извадете тортата и нанесете още един слой глазура.
7. Оставете в хладилника да стегне и поръсете с пръчици.
Получи се забавно и провокиращо. Смяхме се, хапнахме и накрая бяхме напълно изтощени.
November 13, 2018 at 14:17
Здравейте, рецептата за тортата много ми харесва и ще я пробвам за рождения ден на моята дъщеричка. Да попитам какъв вид крем сирене използвате в случая, тъй като малките пакетчета, които се продават по магазините са овкусени и леко солени, това има ли значение?
November 17, 2018 at 11:13
Здравейте Кристина, извинявам се за забавянето в отговора. Крем сирене ползвам “Филаделфия”, защото е пълномаслено и е подходящо за чийзкейка.
November 13, 2018 at 23:41
Здравейте, рецептата за тортата много ми допадна и бих искала да попитам какво крема сирене използвате в случая? Тъй като част от предлаганите в търговските вериги са овкусени и солени…или поне аз съм попадала на овкусени. Та ще бъда благодарна, ако споделите марката на крема сиренето или дали е овкусено? Благодаря!
Блогът ви е страхотен! Фотографиите също!:)
Хубави и усмихнати дни
November 17, 2018 at 11:14
Здравейте отново, не трябва да е солено. Хубаво е да е пълномаслено и без вкус. Аз използвам “Филаделфия” за тортите и за чийзкейковете и се получава добре.
April 10, 2020 at 01:10
Здравейте, бихте ли ми изпратили надписа за рожден ден и на мен. За съжаление част от файла е повреден и отваря само 5 от буквите. Благодаря
April 10, 2020 at 12:47
Здравейте, Виктория, благодаря Ви за коментара! Изпратих Ви го по имейл. Благодаря!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.